汉章帝

汉章帝刘炟（），汉明帝刘庄第五子，东汉第三位皇帝（75年9月5日—88年4月9日在位），其正式谥号为「孝章皇帝」，后世省略「孝」字称「汉章帝」，庙号肃宗。在位13年，享年31岁。
生平.
早年.
建武中元二年（57年）二月，其父刘庄即位。同年，刘炟出生，为汉明帝刘庄第五子。生母贾氏，被册封为贵人。当时，父亲明帝宠爱的马贵人无子，于是明帝把刘炟交给马贵人抚养。同时，刘炟生母贾贵人亦是马贵人同父异母姐姐的女儿。马贵人尽心抚育刘炟，操劳超过其亲生。刘炟亦“孝性淳笃，恩性天至”。养母养子之间关系融洽，始终没有嫌隙。永平三年（60年）春，马贵人被立为皇后，同年，刘炟被立为太子。年少时，刘炟为人宽容，喜好儒家学说，明帝亦器重他。
执政.
永平十八年八月初六壬子（75年9月5日），刘炟即位，是为汉章帝。他即位后，励精图治，注重农桑，兴修水利，减轻徭役，衣食朴素，实行“与民休息”，并且“好儒术”，使得东汉经济、文化在此时得到很大的发展。这时思想也比较活跃，如王充等。此时政治清明，经济繁荣。章帝还两度派班超出使西域，使得西域地区重新称藩于汉，与汉明帝共称「明章之治」的东汉盛世。
建初四年（79年），章帝召开并参与了在洛阳的白虎观会议。
章帝为明主是毫无疑问的，只不过他却因在位期间过于放纵外戚窦氏，导致汉和帝时期外戚专权，种下了东汉晚期外戚专权和宦官专政的远因。
建初八年（83年），使人铸一把金剑，令投于伊水之中。
章和二年二月三十壬辰（88年4月9日），章帝崩于章德前殿，三月癸卯（4月20日），葬于敬陵（今河南洛阳东南）。其治下的人数达到户7456784、口43356367。
评价.
正面.
蔡邕︰「孝明皇帝圣德聪明，政参文宣，庙称显宗。孝章皇帝至孝烝烝，仁恩溥大，海内赖祉，庙称肃宗。比方前事，得礼之宜。」(《蔡中郎集‧宗庙迭毁议》)
曹丕︰「明帝察察，章帝长者。」(《八家后汉书》)
薛莹︰「章帝以继世承平，天下无事。敬奉神明，友于兄弟。息省徭赋，绥静兆民。除苛法，蠲禁锢，抑有仁贤之风矣。是以阴阳协和，而百姓安乐，众瑞并集，不可胜载，考之图籍，有征云尔。」(《后汉记》)
刘渊︰「我世祖光武皇帝诞资圣武，恢复鸿基，祀汉配天，不失旧物，俾三光晦而复明，神器幽而复显。显宗孝明皇帝、肃宗孝章皇帝累叶重晖，炎光再阐。」(《晋书‧载记一》)
范晔︰「魏文帝称「明帝察察，章帝长者」。章帝素知人厌明帝苛切，事从宽厚。感陈宠之义，除惨狱之科。深元元之爱，着胎养之令。奉承明德太后，尽心孝道。割裂名都，以崇建周亲。平傜简赋，而人赖其庆。又体之以忠恕，文之以礼乐。故乃蕃辅克谐，群后德让。谓之长者，不亦宜乎！在位十三年，郡国所上符瑞，合于图书者数百千所。乌呼懋哉！」、「肃宗济济，天性恺悌。于穆后德，谅惟渊体。左右蓺文，斟酌律礼。思服帝道，弘此长懋。儒馆献歌，戎亭虚候。气调时豫，宪平人富。」(《后汉书》)
褚遂良︰「臣谨按汉明、章、和三帝，能友爱子弟，自兹已降，取为准的。封立诸王，虽各有国土，年尚幼小者，召留京师，训以礼法，垂以恩惠。讫三帝世，诸王数十百人，唯二王稍恶，自余餐和染教，皆为善人。则前事已验，惟陛下详察。」(《旧唐书‧褚遂良传》)
李渤︰「明帝孝思，敦九族，旰食以达幽枉，无幸私，无矜色。章帝性仁厚，行春令，建胎养法，赋贫人以苑地。和帝抑符瑞，省贡献，有明、章余风，皆洛都之令主。」(《全唐文‧上封事表》)
李翱︰「仆以为西汉十一帝，高祖起布衣，定天下，豁达大度，东汉所不及。其余惟文、宣二帝为优，自惠、景以下，亦不皆明于东汉明、章两帝。」(《全唐文‧答皇甫湜书》)
司马光︰「章帝亦孝性淳笃，恩性天至，母子慈爱，始终无纎介之间，前史载之以为美谈。」(《传家集》)
苏辙︰「西汉文帝二十三年，景帝十六年，昭帝十二年。东汉明帝十八年，章帝十三年，和帝十七年，唐太宗二十三年，此皆近世之明主。」(《栾城集‧历代论》)
胡寅︰昔孔子语冉有曰：“卫庶矣！”冉有曰：“又何加焉？”曰：“富之。”曰：“富矣，又何加焉？”曰：“教之。”唐文皇不世出之君也，房、杜，宗臣之魁也，相与图治，至于斗米数钱，行旅不斋粮，则贞观之功极矣。其礼乐道化无传焉。千载一时，而所成就止此，可不深嗟而重惜哉！故予尝论三代而后，独汉光武、明、章之治，庶几于教者，可一变而王也。」(《斐然集》)
陈栎︰「章帝惩明帝之苛切，事从寛厚，奉承明德马后，尽心孝道，友爱诸弟，不忍遣之就国，劝课农桑，进用贤良，理寃狱，禁惨酷，雅好文章，褒崇儒术，讲五经于白虎观如石渠故事，史称长者不亦宜乎？」(《历代通略》)
谢肇淛 ︰「四君之外，汉则昭、宣、明、章，唐则玄、宪、宣、武，宋则艺祖、太宗、孝宗，其拨乱守成，皆有足多者。」(《五杂俎》)
顾炎武︰「观夫史之所录，无非功名势利之人，笔札喉舌之辈，而如董生之言正谊明道者不一二见也，盖自春秋之后，至东京，而其风俗稍复乎古，吾是以知光武、明、章果有变齐至鲁之功，而借其未纯乎道也。自斯以降，则宋庆历、元右之间为优矣。嗟乎，论世而不考其风俗，无以明人主之功。余之所以斥周末而进东京，亦《春秋》之意也。」(《日知录》)
赵翼︰「汉文帝诏曰：「人主不德，则天示之灾。今日食适见于天，灾孰大焉。」宣帝诏曰：「皇天见异，以戒朕躬。」光武诏曰：「吾德薄致灾，谪见日月，战栗恐惧，夫何言哉。今方念愆，庶消厥咎。其令百官，各上封事。上书者，不得言圣。」明帝诏曰：「朕奉承祖业，无有善政。日月薄蚀，彗孛见天。虽夙夜勤思，而知能不逮。今之动变，倘有可救，其言事者，靡有所讳。」又诏曰：「朕以无德，下贻人怨，上动三光，日食之变，其灾尤大。春秋图谶，所谓至谴。永思厥咎，在予一人。」章帝诏曰：「朕之不德，上累三光，震栗切切，痛心疾首。前代圣君，博思咨诹，有开匮反风之应。今予小子，徒惨惨而已。」以上诸诏，皆有道之君，太平之世，尚遇灾而惧如此。」(《廿二史札记》)
弘历︰「章帝寛厚长者，爱民务本，休养生息，尊信东平王，用第五伦为相而天下以治。」(《御制乐善堂全集定本.东汉总论》)
负面.
袁崧︰「孝章皇帝宏裕有余，明断不足，闺房谗惑，外戚擅宠。惜乎！」(《后汉书.章帝纪论》)
司马光︰「人臣之罪，莫大于欺罔，是以明君疾之。孝章谓窦宪何异指鹿为马，善矣；然卒不能罪宪，则奸臣安所惩哉！夫人主之于臣下，患在不知其奸，苟或知之而复赦之，则不若不知之为愈也。何以言之？彼或为奸而上不之知，犹有所畏；既知而不能讨，彼知其不足畏也，则放纵而无所顾矣！是故知善而不能用，知恶而不能去，人主之深戒也。」(《资治通鉴》)
陈栎︰「帝之长者固寛之得，外戚浸横养成窦宪之骄暴亦寛之失也，太子庆以无罪废，乃光武之贻谋已失之，光明之抑阴、马可谓严矣！以此为防后，即有越之者，惜哉！」(《历代通略》)
钱时︰「章帝素号长者，愚谓章帝之病则正在不刚耳。」(《两汉笔记》)
洪迈︰「弘恭、石显议置萧望之于牢狱，汉元帝知其不肯就吏，而讫可其奏，望之果自杀，帝召显等责问以议不详，皆免冠谢，乃已。王氏五侯奢僭，成帝内衔之，一旦赫怒，诏尚书奏诛薄昭故事，然特欲恐之，实无意诛也。窦宪恃宫掖声势，夺公主园，章帝切责，有孤雏腐鼠之比，然竟不绳其罪。三君之失政，前史固深讥之矣。司马公谓元帝始疑望之不肯就狱，恭、显以为必无忧，其欺既明，终不能治，可谓易欺而难寤也。予谓师傅大臣进退罪否，人主当决之于心，何为谋及宦者？且望之先时已尝下廷尉矣，使其甘于再辱，忍耻对吏，将遂以恭、显之议为是耶！望之死与不死，不必论也。成帝委政外家，先汉颠覆，章帝仁柔无断，后汉遂衰，皆无足责。」(《容斋随笔》)
王夫之︰「西汉之衰自元帝始，未尽然也；东汉之衰自章帝始，人莫之察也。元帝之失以柔，而章帝滋甚。王氏之祸，非元帝启之，帝崩而王氏始张；窦宪之横，章帝实使之然矣。第五伦言之而不听；贵主讼之，怒形于言，不须臾而解；周纡忤窦笃而送诏狱；郑弘以死谏，知其忠，问其疾，而终不能用。若此者，与元帝之处萧、张、弘、石者无以毕。而元帝之柔，柔以己也，章帝之柔，柔以宫闱外戚也，章帝滋甚矣。托仁厚而溺于床第，终汉之世，颠越于妇家，以进奸雄而陨大命，帝恶能辞其咎哉？曹子桓曰：「明帝察察，章帝长者。」为长者于妇人姻娅之闭，脂韦嚅唲以解乾纲，恶在其为长者哉：范晔称帝之承马后也，尽心孝道。乃合初终以观之，帝亦恶能孝邪！马后崩未几，而马氏被谴，有考击以死者矣。是其始之欲封诸舅、后辞而不得也，非厚舅氏也，面柔于马后之前，而曲顺其不言之隐也。其终之废马氏于一旦也，非忘母恩也，窦氏欲夺其权，面柔于哲妇之前，而替母党以崇妻党也。于母氏，柔也；于诸父昆弟，柔也；于床闼，柔也；于戚里，柔也；于臣民，柔也；于罪罟，柔也；虽于忠直之士，柔也；亦无异于以柔待顽谗者也。柄下移而外戚宦寺怙恩以逞，和、安二帝无成帝之淫昏，而汉终不振，章帝之失，岂在元帝下哉？」(读通鉴论)
王仕云︰「肃宗宽厚，惜少刚德。宠任窦宪，用启外戚。」(《四字鉴略》)
鲍东里︰「章帝长者，庙号曰肃，会儒谈经，顺时理狱。惜违母言，过宠外戚，诸马既衰，窦氏遂炽。」(《史鉴节要便读》)